Tino Fernández

Celestino Fernández , meyor conocíu artísticamente como Tino Fernández foi un coreógrafu, direutor musical y baillarín asturianu.

 Biografía 
Ñaz en Navia en 1962. Treslladóse nos años 1980 a Madrid u estudiaría arte dramáticu. Entamaría trabayar como profesional na compañía teatru TRASGU pa dempués treslladase a París en 1983, onde estudiaría Danza Contemporánea y Danza Clásica trabayando en delles compañíes. En 1991 crea la so propia compañía de danza, L'Explose, cola qu'en 1996 s'asitiaría en Bogotá, Colombia, dempués de coñocer al executivu y escritor d'esi país, Fernando Fernández, y de trabayar cola compañía colombiana Mapa Teatro na obra Oresta ex machina.

Sería nesti país nel que Tino Fernández desendolcaría la mayor parte la so carrera artística, algamando un llugar de prestixu como pilar de la escena cultural colombiana no tocante a la danza y el teatru. Delles de les sos obres traten les situaciones más sensibles de la sociedá colombiana, por exemplu La mirada del avestruz col desplazamientu forciáu o col Carnaval del Diablo nel que fala del conflictu armáu internu de Colombia, la masacre de Bojayá y los fusilamientos extraxudiciales del exércitu colombianu.

En 2008 crea La Factoría, un llugar pa consolidar el so proyeutu escénicu y que funciona como sede de L'Explose. Anguaño ye ún de los centros de creación contemporánea más importantes de la capital colombiana.

 Muerte 
Tino Fernández finaría'l vienres 17 de xineru de 2020 na Clínica Reina Sofía de Bogotá nes primeres hores de la madrugada. Nes selmanes enantes de la so muerte foi internáu na clínica y finalmente finaría por cáncer linfáticu, según se dio a conocer llueu.

 Obres 
 Con los ojos cerrados (1991)
 El silencio de las palabras (1992)
 El secreto de Inés (1993)
 Contre-Cœur (1993)
 Oresta ex machina (1995)
 Sol a solas (1996)
 La irrupción de la nada (1997)
 La huella del camaleón (1998)
 Sé que volverás (2000)
 La mirada del avestruz (2002)
 El tiempo de un silencio (2005)
 Frenesí (2006)
 ¿Por quién lloran mis amores?
 Diario de una Crucifixión (2012)
 Crónica de una historia danzada (2013)
 Carmina Burana (2013)
 La razón de las Ofelias
 La miel es más dulce que la sangre
 El Carnaval del Diablo (2015)

 Curtiumetrax 
 L'Attente (1995)

 Premios 
 Premio Nacional de Danza (2006)
 Premio al mejor espectáculo - Feria Internacional de Teatru y Danza de Uesca

 Referencies 

 Enllaces esternos 

Categoría:Actores y actrices de teatru d'Asturies
Categoría:Coreógrafos y coreógrafes
Categoría:Persones de Navia